# Likumprojekts

## Grozījumi Reklāmas likumā

Izdarīt Reklāmas likumā (Latvijas Republikas Saeimas un Ministru Kabineta Ziņotājs, 2000, 3.nr.; 2004, 10.nr.; 2007, 21.nr.; 2008, 3., 24.nr., Latvijas Vēstnesis, 30.03.2011. Nr.50.) šādus grozījumus:

1. Papildināt likuma 2.pantu ar 2.1 punktu šādā redakcijā:

„21) aizsargāt personas, kas nodarbojas ar saimniecisko vai profesionālo darbību, no maldinošas reklāmas, tiesību aktiem neatbilstošas salīdzinošās reklāmas un to radītām sekām, kā arī noteikt nosacījumus, kurus ievērojot, salīdzinoša reklāma ir atļauta;”

2. Izteikt 2.1pantu šādā redakcijā:

 „(1) Reklāmas likumu piemēro, ja nav piemērojams Negodīgas komercprakses aizlieguma likums.

(2) Šā likuma 8. un 9.panta noteikumi piemērojami, ja reklāma adresēta tikai personām, kas nodarbojas ar saimniecisko vai profesionālo darbību.”

3. Izslēgt 5.panta ceturtās daļas 5.punktu.

4. Izslēgt 6.pantu.

5. Aizstāt 12.panta ceturtajā daļā vārdus „izplatīšanas aizliegumu” ar vārdiem „neatbilstību normatīvo aktu prasībām”.

6. 14.pantā:

izteikt pirmo daļu šādā redakcijā:

„(1) Uzraudzības iestāde veic reklāmas uzraudzību, atbilstoši iestādes noteiktajām uzraudzības prioritātēm, kā arī izvērtējot iespējamā pārkāpuma ietekmi:

1. pēc savas iniciatīvas, tai skaitā pamatojoties uz personu iesniegumiem;
2. pamatojoties uz tādas iestādes sniegtu informāciju, kuras kompetencē ir attiecīgās jomas uzraudzība un kontrole;
3. pamatojoties uz tādas Eiropas Savienības dalībvalsts iestādes iesniegumu, kura ir iekļauta Eiropas Parlamenta un Padomes 2009.gada 23.aprīļa direktīvas 2009/22/EK par aizliegumiem saistībā ar patērētāju interešu aizsardzību 4.panta 3.punktā minētajā sarakstā”.

izslēgt panta otro daļu;

izteikt trešo daļu šādā redakcijā:

„(3) Ja Uzraudzības iestāde, izvērtējot reklāmu, konstatē, ka reklāma neatbilst normatīvo aktu prasībām, tā ir tiesīga veikt šā likuma 15.panta trešajā daļā minētās darbības vai pieņemt vismaz vienu no šā likuma 15.panta ceturtajā daļā minētajiem lēmumiem.”.

7. Izteikt 14.1 panta otro daļu šādā redakcijā:

„(2) Iesniegumā, kas ir adresēts Konkurences padomei, norāda dokumentāri pamatotu informāciju par faktiem, kas liecina, ka ar pārkāpumu ir nodarīts vai var tikt nodarīts būtisks kaitējums konkurencei”.

Ceturtajā daļā vārdus „ ceturtās daļas 1., 2., 3., 4. un 6.punktā” aizstāt ar vārdiem „ceturtajā daļā”.

8. 15.pantā:

izteikt pirmo daļu šādā redakcijā:

„Uzraudzības iestāde, izvērtējot reklāmas atbilstību šā likuma prasībām, ir tiesīga pieprasīt un saņemt no reklāmas devēja, reklāmas izgatavotāja vai reklāmas izplatītāja un citām fiziskām un juridiskām personām visu lietas būtības noskaidrošanai nepieciešamo informāciju, dokumentus un citus pierādījumus, kā arī mutvārdu paskaidrojumus par reklāmā sniegto paziņojumu (apgalvojumu) patiesumu, precizitāti vai atbilstību šā likuma prasībām, kā arī noteikt informācijas, dokumentu un pierādījumu iesniegšanas termiņu un informācijas sniegšanas veidu.”

papildināt ar 1.1 daļu šādā redakcijā:

„(11) Uzraudzības iestāde informē šā panta pirmajā daļā minēto reklāmas devēju, reklāmas izgatavotāju vai reklāmas izplatītāju par attiecīgās lietas izskatīšanas rezultātu.”

izteikt trešo daļu šādā redakcijā:

„(3) Uzraudzības iestāde, izvērtējot pārkāpuma raksturu un iespējamo ietekmi, kā arī citus būtiskus apstākļus, ir tiesīga:

1) ierosināt, lai reklāmas devējs vai reklāmas izplatītājs noteiktā termiņā nodrošina reklāmas atbilstību normatīvo aktu prasībām;

2) ierosināt, lai reklāmas devējs vai reklāmas izplatītājs rakstveidā apņemas noteiktā termiņā novērst konstatēto pārkāpumu. Rakstveida apņemšanās var iekļaut arī apņemšanos segt patērētājiem radītos zaudējumus, sniegt papildus informāciju, kas nepieciešama, lai nodrošinātu reklāmas atbilstību šā likuma prasībām, vai publicēt reklāmas atsaukumu;

3) pieņemt lēmumu par lietas izbeigšanu, izsakot aicinājumu reklāmas devējam vai reklāmas izplatītājam turpmāk savā darbībā nodrošināt reklāmas atbilstību normatīvo aktu prasībām.”;

papildināt 3.1 daļu ar teikumu šādā redakcijā:

„Pirms šā panta trešās daļas 1.punktā minētajā ierosinājumā noteiktā termiņa beigām reklāmas devējs vai reklāmas izplatītājs informē Uzraudzības iestādi par izpildi.”

(31) daļas līdzšinējo tekstu uzskatīt par daļas otro teikumu.

izteikt 3.2 daļu šādā redakcijā:

„(32) Rakstveida apņemšanās ir reklāmas devēja vai reklāmas izplatītāja pēc Uzraudzības iestādes izteiktā ierosinājuma parakstīts dokuments noteiktā termiņā novērst konstatēto pārkāpumu. Rakstveida apņemšanās var ietvert reklāmas devēja vai reklāmas izplatītāja apņemšanos:

1) neveikt noteiktas darbības;

2) veikt noteiktas darbības, tai skaitā sniegt papildu informāciju, kas nepieciešama, lai nodrošinātu reklāmas atbilstību šā likuma prasībām, publicēt attiecīgajai reklāmai atbilstošā saziņas līdzeklī paziņojumu, kurā atsauc reklāmu;

3) atlīdzināt patērētājiem nodarītos zaudējumus.”;

papildināt ar 3.3, 3.4 un 3.5 daļu šādā redakcijā:

 „(33) Parakstot rakstveida apņemšanos, reklāmas devējs vai reklāmas izplatītājs atzīst, ka ir izdarījis konstatēto pārkāpumu. Reklāmas devējs vai reklāmas izplatītājs rakstveida apņemšanās dokumentā norāda pārkāpumu, kā arī tā novēršanas veidu un termiņu. Rakstveida apņemšanās uzskatāma par saņemtu (stājas spēkā) ar brīdi, kad Uzraudzības iestāde apstiprina tās pieņemšanu, rakstveidā reklāmas devējam vai reklāmas izplatītājam apliecinot, ka attiecīgie pasākumi ir pietiekami pārkāpuma un tā ietekmes novēršanai. Iestāde apliecinājumu par rakstveida apņemšanās pieņemšanu paziņo Paziņošanas likuma noteiktajā kārtībā. Pārkāpuma novēršanas termiņš nepārsniedz laiku, kas nepieciešams, lai reklāmas devējs vai reklāmas izplatītājs varētu izpildīt paredzētos pasākumus un nodrošinātu patērētāju interešu ievērošanu, un parasti nedrīkst būt ilgāks par trim mēnešiem, izņemot gadījumus, kad ilgāks termiņš ir pamatots paredzēto pasākumu rakstura dēļ.

(34) Ja reklāmas devējs vai reklāmas izplatītājs saskaņā ar šā panta trešās daļas otro punktu rakstveidā apņemas novērst konstatēto pārkāpumu un Uzraudzības iestāde saskaņā ar šā panta 3.3 daļu apstiprina rakstveida apņemšanās pieņemšanu, Uzraudzības iestāde nepieņem šā panta ceturtajā daļā minētos lēmumus un izbeidz administratīvo lietvedību daļā par pārkāpumu, kuru reklāmas devējs vai reklāmas izplatītājs apņemas novērst. Ja Uzraudzības iestāde konstatē, ka rakstveida apņemšanās netiek pildīta, Uzraudzības iestāde ir tiesīga pieņemt vienu vai vairākus šā panta ceturtajā daļā minētos lēmumus.

(35) Pirms šā panta 3.3 daļā noteiktā pārkāpuma novēršanas termiņa beigām reklāmas devējs vai reklāmas izplatītājs informē Uzraudzības iestādi par noteikto darbību izpildi.”;

izteikt ceturtās daļas piekto punktu šādā redakcijā:

„5) savas kompetences ietvaros uzliek naudas sodu šā likuma 20.pantā noteiktajā kārtībā;”

papildināt ar 4.1 daļu šādā redakcijā:

„(41) Uzraudzības iestāde lēmumā ir tiesīga noteikt termiņu šā panta ceturtās daļas 1., 2., 3., 4.punktā minēto darbību izpildei. Pirms šā panta ceturtās daļas 1., 2., 3., 4. un 6.punktā minētajos lēmumos noteiktā termiņa beigām lēmuma adresāts informē Uzraudzības iestādi par noteikto darbību izpildi”;

aizstāt astotajā daļā vārdu „nenovēršama” ar vārdu „paredzama”;

izslēgt astotās daļas otro teikumu;

devītajā daļā tekstu iekavās aizstāt ar tekstu:

„(ar publicēšanu laikrakstā „Latvijas Vēstnesis” saistītos izdevumus sedz attiecīgais reklāmas devējs vai reklāmas izplatītājs).

Papildināt ar desmito un vienpadsmito daļu šādā redakcijā:

“(10) Uzraudzības iestāde lēmumu par pārkāpumiem reklāmas jomā pieņem sešu mēnešu laikā no lietas ierosināšanas dienas. Ja objektīvu iemeslu dēļ šo termiņu nav iespējams ievērot, Uzraudzības iestāde to var pagarināt uz laiku, ne ilgāku par diviem gadiem, skaitot no lietas ierosināšanas dienas.

(11) Ciktāl šajā likumā nav noteikts citādi, Uzraudzības iestāde lietas par pārkāpumiem reklāmas jomā izskata Administratīvā procesa likuma noteiktajā kārtībā.”

9. Izteikt 16.panta otro daļu šādā redakcijā:

„(2) Uzraudzības iestāde 15.panta ceturtās daļas 4.punktā minētajā lēmumā ir tiesīga noteikt reklāmas atsaukuma saturu, apjomu, kā arī veidu, kādā atsaukums izplatāms. Radušās izmaksas sedz lēmuma adresāts.”

10. 17.pantā:

Izteikt panta pirmo daļu šādā redakcijā:

„(1) Uzraudzības iestādes lēmumu reklāmas devējs vai reklāmas izplatītājs, attiecībā uz kuru pieņemts lēmums, var pārsūdzēt tiesā normatīvajos aktos noteiktajā kārtībā. Lēmuma pārsūdzēšana neaptur tā darbību, izņemot šā likuma 15.panta ceturtās daļas 5.punktā noteikto lēmumu.”

Papildināt panta otro daļu pēc vārdiem „6. un 7.punkta,” ar skaitli „6.,”.

11. Izteikt 17.1panta trešo daļu šādā redakcijā:

„(3) Uzraudzības iestādes lēmumu par pagaidu noregulējumu reklāmas devējs vai reklāmas izplatītājs, attiecībā uz kuru pieņemts lēmums par pagaidu noregulējumu, var pārsūdzēt tiesā, kurā pārsūdzams uzraudzības iestādes lēmums, 10 dienu laikā no tā spēkā stāšanās dienas. Lēmuma pārsūdzēšana neaptur tā darbību.”

12. Papildināt ar 18.1 pantu šādā redakcijā:

„18.1 pants

Persona, kurai reklāma ir nodarījusi kaitējumu, ir tiesīga celt prasību tiesā likumā noteiktajā kārtībā.”

13. Papildināt ar 20.pantu šādā redakcijā:

„20.pants

(1) Uzraudzības iestāde par normatīvo aktu prasībām neatbilstošas reklāmas izplatīšanu ir tiesīga uzlikt naudas sodu līdz desmit tūkstošiem latu.

(2) Uzraudzības iestāde par šā likuma 12.panta trešajā un piektajā daļā noteikto prasību neievērošanu ir tiesīga uzlikt naudas sodu līdz tūkstoš latu.

(3) Uzraudzības iestāde, vērtējot nepieciešamību uzlikt naudas sodu un nosakot tās apmēru, ņem vērā:

1) pieļautā pārkāpuma raksturu, pārkāpuma radīto ietekmi, apstākļus, kādos izdarīts pārkāpums, pārkāpēja lomu pārkāpumā un pārkāpuma apjomu;

 2) vai reklāmas devējs vai reklāmas izplatītājs līdz lēmuma pieņemšanas dienai ir atlīdzinājis nodarītos zaudējumus;

3) vai pārkāpums pārtraukts pēc reklāmas devēja vai reklāmas izplatītāja iniciatīvas;

4) vai reklāmas devējs vai reklāmas izplatītājs pārkāpumu reklāmas jomā izdarījis atkārtoti divu gadu laikā, un Uzraudzības iestāde to ir konstatējusi un pieņēmusi attiecīgu lēmumu vai arī reklāmas devējs vai reklāmas izplatītājs ir iesniedzis rakstveida apņemšanos par pārkāpuma novēršanu;

5) vai reklāmas devējs vai reklāmas izplatītājs nepilda rakstveida apņemšanos;

6) vai reklāmas devējs vai reklāmas izplatītājs kavē lietas izskatīšanu vai slēpj izdarīto pārkāpumu.

(4) Uzraudzības iestādes uzlikto naudas sodu reklāmas devējs vai reklāmas izplatītājs samaksā ne vēlāk kā viena mēneša laikā no dienas, kad stājās spēkā lēmums par naudas soda uzlikšanu. Labprātīgi neizpildīta lēmuma par naudas soda uzlikšanu piespiedu izpildi veic tiesu izpildītājs. Uzraudzības iestāde ir atbrīvota no valsts nodevas samaksas par lēmuma iesniegšanu izpildei.

(5) Ja lēmumi, kas pieņemti saskaņā ar šā likuma 15.panta ceturtās daļas 1., 2., 3., 4. un 6.punktu netiek izpildīti labprātīgi, Uzraudzības iestāde lēmumu izpilda piespiedu kārtā saskaņā ar Administratīvā procesa likumu. Uzraudzības iestāde, veicot uz noteiktu darbību vai darbības aizliegumu vērsta lēmuma piespiedu izpildi, var uzlikt piespiedu naudu vienā reizē ne vairāk kā divi tūkstoši latu apmērā.

(6) Nosakot šā panta sestajā daļā noteiktās piespiedu naudas apmēru, ņem vērā šā likuma 15.panta ceturtās daļas 1., 2., 3., 4. un 6.punktos noteikto lēmumu nepildīšanas ietekmi (zaudējumus) un ilgumu, kā arī citus apstākļus, kuriem ir nozīme lietā.

(7) Samaksātās naudas summas ieskaita valsts pamatbudžetā.”

14. Izslēgt Informatīvās atsauces uz Eiropas Savienības direktīvām 1. un 2.punktu.

Papildināt Informatīvās atsauces uz Eiropas Savienības direktīvām ar 5.punktu šādā redakcijā:

„5) Eiropas Parlamenta un Padomes 2009.gada 23.aprīļa direktīvas 2009/22/EK par aizliegumiem saistībā ar patērētāju interešu aizsardzību.”

Iesniedzējs:

# Ekonomikas ministrs D.Pavļuts

Vīza: Valsts sekretārs J.Pūce

26.06.2012. 15:15

S.Petrova, 67013072

Svetlana.Petrova@em.gov.lv